proxectonos/corpus_dominio_legal_administrativo_tmp huggingface dataset:
CORRECCIÓN de erros.-Decreto 65/1997, do 20 de febreiro, polo que se aproba definitivamente o mapa comarcal de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 15/04/1997

Advertidos erros no citado decreto, publicado no DOG nº 63, do 3 de abril de 1997, é necesario face-las seguintes correccións:
Na páxina 3.007, columna da dereita, no apartado referente ás comarcas da provincia da Coruña, onde di: «A BARBANZA», debe dicir: «BARBANZA»; onde di: «BARCALA», debe dicir: «A BARCALA» e onde di: «O EUME», debe dicir: «EUME».
Na páxina 3.008, columna da esquerda, no apartado referente ás comarcas da provincia de Ourense, na comarca de ALLARIZ-MACEDA, onde di: «... Xunqueira de Espadanedo.», debe dicir: «... Xunqueira de Espadañedo.» e onde di «A BAIXA LIMIA», debe dicir: «BAIXA LIMIA».
1450
ORDE do 31 de marzo de 1997 pola que se nomea un vocal do Consello de Dirección do Instituto Lácteo e Gandeiro de Galicia.
CONSELLERÍA DE AGRICULTURA, GANDERÍA E MONTES — II. AUTORIDADES E PERSOAL — 11/04/1997

Por orde desta consellería, do 12 de novembro de 1996, foron nomeados polo conselleiro de Agricultura, Gandería e Montes, os cinco vocais do Consello de Dirección do Instituto Lácteo e Gandeiro de Galicia (ILGG), conforme o disposto nos artigos 4.4º da Lei 7/1994, do 29 de decembro e 9.3º do Decreto 128/1996, do 14 de marzo.
Entre os vocais representantes da Consellería de Agricultura, Gandería e Montes designados en función do seu cargo, nomeouse a José María Salgado López, ó ser por entón subdirector xeral de Sanidade Animal e Vexetal, posto que deixou de desempeñar por xubilación.
Por isto, ó varia-lo titular da citada subdirección xeral, resulta preciso nomear, no seu lugar, á persoa que hoxe en día desempeña o dito posto de traballo e, en consecuencia,
ORDENO:
Artigo único.
Noméase como vocal do Consello de Dirección do Instituto Lácteo e Gandeiro de Galicia, a Manuel Díaz Cano, subdirector xeral de Sanidade Animal e Vexetal, en substitución de José Mª Salgado López.
Santiago de Compostela, 31 de marzo de 1997.
Tomás Pérez Vidal
Conselleiro de Agricultura, Gandería e Montes
2634
CORRECCIÓN de erros.-Orde do 5 de marzo de 1997 pola que se regula a Comisión Asesora de Publicacións da Consellería de Sanidade e Servicios Sociais.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 09/04/1997

Advertido un erro na citada orde, remitida para a súa publicación no DOG nº 53, do martes 18 de marzo de 1997, é necesario efectua-las oportunas correccións:
Primeira: na páxina 2.421, no artigo 2º apartado a) onde di: «... o programa editorial semestral da Consellería de Sanidade e Servicios Sociais», debe dicir: «... o programa editorial semestral da Consellería de Sanidade e Servicios Sociais e Sergas».
Segunda: na páxina 2.421, no artigo 5º apartado d) onde di: «... a que se refire o artigo 1º f) da presente orde», debe dicir: «... a que se refire o artigo 2º f) da presente orde».
Terceira: na páxina 2.421 no artigo 3º onde di: «..., en calidade de asesores, aquelas persoas, cando a súa presencia se considere necesaria», debe dicir: «... en calidade de asesores, outras persoas, cando a súa presencia se considere necesaria».
97-2593
RESOLUCIÓN do 9 de abril de 1997 pola que se fai público o acordo do Parlamento relativo á elección dun membro do Consello de Contas de Galicia.
PARLAMENTO DE GALICIA — II. AUTORIDADES E PERSOAL — 17/04/1997

O Pleno do Parlamento de Galicia, na súa sesión do día 8 de abril de 1997, no punto primeiro da orde do día, acordou elixir, de conformidade co establecido no artigo 12.1º da Lei 6/1985, do 24 de xuño, por 51 votos a favor, membro do Consello de Contas de Galicia, para cubri-la vacante de Miguel A. Crespo Domínguez, a Francisco Javier Constenla Acasuso.
O que se publica para xeral coñecemento, e ós efectos establecidos nos artigos 65 e concordantes do Regulamento do Parlamento de Galicia.
Santiago de Compostela, 9 de abril de 1997.
Victorino Núñez Rodríguez
Presidente do Parlamento de Galicia
2809
CORRECCIÓN de erros.-Orde do 3 de marzo de 1997 pola que se aproba o novo modelo de declaración complementaria na xestión da taxa por inspeccións e controis sanitarios oficiais de carnes frescas, carnes de aves de curral e coellos.
CONSELLERÍA DE ECONOMÍA E FACENDA — I. DISPOSICIÓNS XERAIS — 09/04/1997

Advertidos erros na devandita orde, publicada no Diario Oficial de Galicia número 61, do 1 de abril de 1997, cómpre face-las seguientes correccións.
No anexo da orde, na páxina 2.869, na columna esquerda, onde di: «Deducción por custos suplidos por auxiliares veterinarios. Número de toneladas sacrificadas por gando de abasto», debe dicir: «Deducción por custos suplidos por auxiliares veterinarios. Número de toneladas sacrificadas de gando de abasto.»
2626
CORRECCIÓN de erros.-Orde do 5 de febreiro de 1997 pola que se convoca o VIII Certame Galego da Canción Xuventude 97.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 15/04/1997

Advertido erro no texto da dita orde, publicada no DOG nº 62, do 2 de abril de 1997, cómpre efectua-la oportuna rectificación:
Na páxina 2.952, no punto IV (desenvolvemento) do anexo I onde se recollen as bases da convocatoria, parágrafo segundo, onde di: «no mes de xuño de 1997», debe dicir: «no mes de xullo de 1997».
2779
CORRECCIÓN de erros.-Orde do 27 de xaneiro de 1997 pola que se aproba o modelo oficial de contrato que autoriza os titulares de autorizacións interurbanas de autotaxi a inicia-lo servicio en concello distinto daquel onde teñan residencia a súa tarxeta.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 17/04/1997

Advertido erro na publicación da Orde do 27 de xaneiro pola que se aproba o modelo de contrato para a iniciación dos servicios de autotaxi fóra do termo municipal de residencia procede, para os efectos de darlle estricto cumprimento á previsión contida no artigo 20 da Lei 6/1996, do 9 de xullo, corrixi-lo modelo publicado no DOG nº 33, do 18 de febreiro de 1997, no senso de incluír entre a referencia correspondente o punto de recollida dos viaxeiros e a do nome e apelidos do contratante, a mención do punto de destino da viaxe.
Na súa consecuencia, o anexo I da referida Orde do 27 de xaneiro de 1997, terá a seguinte configuración:
ANEXO NÚMERO I
XUNTA DE GALICIA
DIRECCIÓN XERAL DE OBRAS PÚBLICAS E TRANSPORTES
Modelo oficial de contrato ó que fai referencia o artigo 20 da Lei 6/1996, do 9 de xullo -servicios interurbanos excepcionais, en vehículos de turismo, taxis con recollida de viaxeiros fóra do termo municipal onde estea residenciada a licencia.
-Matrícula do vehículo
-Tarxeta de transporte nº
-Punto de recollida dos viaxeiros
-Punto de destino da viaxe
-Nome e apelidos do contratante
No suposto de que o contrato se realice por mandatario verbal, nome e apelidos deste
-Identificación dos viaxeiros ós que vai recoller
-Lugar, data e hora da contratación
-Data e hora previsible do inicio do servicio
Sinatura do mandatarioSinatura do usuarioSinatura do taxista
(ratificación)
Asdo.:Asdo.:Asdo.:
DNI nºDNI nºDNI nº
97-2799
ORDE do 26 de marzo de 1997 pola que se fixa o prezo de venda ó público da publicación Intervencións cirúrxicas menores (vídeo).
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 15/04/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo da venda ó publico da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 26 de marzo de 1997.
José María Hernández Conchón
Conselleiro de Sanidade e Servicios Sociais
ANEXO I
Intervencións cirúrxicas menores (vídeo): 1.900 ptas.
804
ORDE do 2 de abril de 1997 pola que se fixan os prezos de venda ó público de diversas publicacións da Consellería de Cultura e Comunicación Social e de obxectos publicitarios conmemorativos das exposicións realizadas no Centro Galego de Arte Contemporánea (CGAC).
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 15/04/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería e dos artigos conmemorativos das exposicións do CGAC que se relacionan no anexo.
2. Estos prezos entenderanse, se é o caso, co IVE incluído.
Santiago de Compostela, 2 de abril de 1997.
Jesús Pérez Varela
Conselleiro de Cultura e Comunicación Social
ANEXO
Publicacións.
Álvaro Siza, Centro de Arte Contemporánea de Galicia: 15.000 ptas.
Álvaro Siza, Obras e proxectos: 5.000 ptas.
Giuseppe Terragni: 7.500 ptas.
José María Fenollera: 1.500 ptas.
Manuel Ayaso: 1.500 ptas.
Catálogo de relacións de sucesos (1500-1750) nas bibliotecas da provincia da Coruña: 1.800 ptas.
Emilia Salgueiro: 800 ptas.
Julio Camba: 750 ptas.
Letras e palabras: 320 ptas.
Anxel Fole: 606 ptas.
Obxectos conmemorativos das exposicións do CGAC.
Camisetas.
C. González-Torres: 1.000 ptas.
C. Ana Mendieta: 1.500 ptas.
Carteis.
Alvaro Siza, Obras e proxectos: 200 ptas..
Giovanni Anselmo: 200 ptas.
Signos e milagres. Nikos Pirosmani e a arte contemporánea: 200 ptas.
Imaxes e visións. Arte mexicana entre a vangarda e a actualidade: 200 ptas.
Christian Boltanski, Advento: 200 ptas.
Antón Patiño, Mapa ingrávido: 200 ptas.
Laxeiro: 200 ptas.
Félix González-Torres: 200 ptas.
Vito Aconcci, Living off the museum: 200 ptas..
Ana Mendieta: 200 ptas.
Juan Muñoz: 200 ptas.
Isaac Pérez Vicente, A luz na sombra: 200 ptas.
Antón Lamazares: 200 ptas.
Perejaume, Tres debuxos: 200 ptas.
Arnulf Rainer, Campus Stellae: 200 ptas.
Medardo Rosso: 200 ptas.
Ánxel Huete, Man de cal: 200 ptas.
Giuseppe Terragni: 200 ptas.
Leopoldo Nóvoa: 200 ptas.
Nacho Criado: 200 ptas.
2675
DECRETO 62/1997, do 31 de marzo, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 01/04/1997

Con motivo da viaxe do presidente da Xunta de Galicia á república de Túnez é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e do seu presidente.
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe á república de Túnez, encárgaselle o despacho de asuntos da Presidencia, desde o día 1 de abril ata o seu regreso, ó conselleiro da Presidencia e Administración Pública.
Santiago de Compostela, trinta e un de marzo de mil novecentos noventa e sete.
Manuel Fraga Iribarne
Presidente
2260
RESOLUCIÓN do 20 de marzo de 1997 pola que se nomea secretario xeral do Consello Consultivo de Galicia a José Luis Rodríguez Fernández.
CONSELLO CONSULTIVO DE GALICIA — II. AUTORIDADES E PERSOAL — 01/04/1997

De conformidade co previsto no artigo 21.3º da Lei 9/1995, de creación deste consello e 32 do seu Regulamento de organización e funcionamento, e a súa disposición adicional cuarta, e por acordo unánime do Pleno do Consello Consultivo, do 19 de marzo de 1997,
RESOLVO:
Nomear a José Luis Rodríguez Fernández, secretario xeral deste órgano, con tódolos dereitos e obrigas propias do cargo, debendo procederse á publicación deste acordo no Diario Oficial de Galicia.
Santiago de Compostela, 20 de marzo de 1997.
José Antonio García Caridad
Presidente do Consello Consultivo de Galicia
1804
RESOLUCIÓN do 17 de marzo de 1997, da Secretaría Xeral para o Deporte, pola que se emprazan as partes interesadas no recurso contencioso-administrativo 02/0004565/1997, interposto por Construcciones Fontenla, S.A.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/04/1997

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02/0004565/1997, interposto por Construcciones Fontenla, S.A., contra a desestimación por silencio da Consellería da Presidencia e Administración Pública da solicitude do 28 de outubro de 1996 sobre o pago de xuros de demora da liquidación provisional da obra de construcción da piscina cuberta en Lalín, esta secretaría resolveu ordena-la remisión do expediente administrativo ó dito tribunal.
O que se notifica para coñecemento xeral de tódalas persoas interesadas no procedemento e son emprazadas para que poidan comparecer nos autos da Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-adiministrativa, reformada pola Lei 10/1992, do 30 de abril.
Santiago de Compostela, 17 de marzo de 1997.
P.D. (Orde 21-5-1990)
Eduardo Lamas Sánchez
Secretario xeral para o Deporte
2406
RESOLUCIÓN do 18 de marzo de 1997, da Delegación Provincial de Pontevedra, pola que se dispón o depósito e publicación, no Diario Oficial de Galicia, dos descansos retribuídos para o ano 1997, do sector de mármores e pedras.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/04/1997

Vista a adaptación da xornada de traballo, co establecemento dos descansos retribuídos para o ano 1997, levada a cabo pola comisión deliberadora do convenio colectivo para o sector de mármores e pedras, da provincia de Pontevedra, con data 26-2-1997. Ó abeiro do establecido no artigo 90, 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-lo depósito da documentación presentada no Servicio de Relacións Laborais, Sección de Mediación, Arbitraxe e Conciliación.
Segundo.-Dispoñe-la publicación da documentación presentada, no Diario Oficial de Galicia, para xeral coñecemento das partes afectadas, e por tratarse de materia concernente o convenio colectivo de traballo.
Vigo, 18 de marzo de 1997.
Antonio Coello Bufill
Delegado provincial de Pontevedra
Convenio colectivo do sector de mármores e pedras da provincia de Pontevedra
Asistentes:
-Pola representación empresarial.
Francisco Elvira Román. Ramilo, S.A.
Ana Alonso Costas. Alonso Vila, S.L.
Francisco Javier Blanco Sío. M. Blanco, S.L.
Jesús Maraña Goldar. Graninter.
-Pola representación social.
Ramón Carrera Molares. UXT.
Raimundo Lago Otero. UXT.
José Luis Paramá Sangiao. UXT.
Antonio González Rodríguez. UXT.
Benjamín Casal Abraldes. UXT.
Alberto Fernández Campo. CIG.
José A. Nieto Figueiras. CIG.
Marcos González Oliveira. CC.OO.
Amante Campos Lago. CC.OO.
Manuel Alonso Conde. CC.OO.
En Vigo, nos locais da Confederación Provincial de Empresarios de Pontevedra, ás dezasete trinta horas do día vinteseis de febreiro de mil novecentos noventa e sete, reúnense a representación empresarial e a representación dos traballadores constituídas en comisión deliberadora do convenio colectivo de traballo do sector de mármores e pedras da provincia de Pontevedra, coa finalidade de establece-los días que terán a consideración de descando retribuído para adapta-la xornada do ano 1997 ó establecido no convenio colectivo.
Ámbalas partes acordan fixa-los seguintes días de descanso retribuído: 26 de marzo, 2 de maio, 24 de xullo, 14 de agosto, 31 de outubro, 24, 26 e 31 de decembro.
Nos municipios seguintes, ademais destes establécese o día 8 de setembro de descanso retribuído: Vigo, Baiona, Caldas de Reis, Vilagarcía, Mondariz e Silleda.
E non tendo máis asuntos que tratar, levántase a sesión ás dezaoito trinta horas do día arriba indicado.
2370
RESOLUCIÓN do 12 de marzo de 1997, da Dirección Xeral de Relacións Laborais, pola que se ordena o rexistro e publicación, no Diario Oficial de Galicia, do acordo acadado pola comisión paritaria do III Convenio Colectivo Único para o persoal laboral da Xunta de Galicia na súa reunión de data 11 de xuño de 1996 en relación coa inclusión de categorías no anexo II do convenio.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/04/1997

En cumprimento do disposto na normativa legal sobre rexistro e depósito de convenios colectivos de traballo R.D. 1040/1981, Art. 2.e), para os efectos nel previstos, faise público que no correspondente servicio desta dirección xeral se presentou o 10 de marzo de 1997 a acta nº 2 do 11-7-1996 da comisión paritaria do III Convenio Colectivo Único para o persoal laboral da Xunta de Galicia, así como unha certificación do seu secretario, na que se fai consta-lo acordo que reflicte a inclusión de categorías no anexo II do convenio.
A Dirección Xeral de Relacións Laborais,
ACORDA:
Primeiro.-Ordena-la inscrición do devandito acordo no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 12 de marzo de 1997.
Juan Pedrosa Vicente
Director xeral de Relacións Laborais
ANEXO II
Na reunión da comisión paritaria do 11-7-1996 adoptouse o acordo que a seguir se relaciona sobre a inclusión de categorías no anexo II do III Convenio Colectivo Único para o persoal laboral da Xunta de Galicia.
Grupo: II.
Categoría-número: 40.
Denominación: mestre especialista en educación infantil.
2271
ORDE do 4 de marzo de 1997 pola que se autoriza a inclusión da escola de música municipal da Cañiza no rexistro de escolas de música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/04/1997

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1º establece que lle corresponden á Consellería de Educación e Ordenación Universitaria as competencias de planificación, regulación e administración de ensino en toda a súa extensión.
Presentada a solicitude de inclusión no rexistro de escolas de música polo Concello da Cañiza, os servicios competentes da Consellería de Educación e Ordenación Universitaria, comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-A escola cos datos se sinalan no anexo a esta orde queda incluída no rexistro de escolas de música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de marzo de 1997.
Celso Currás Fernández
Conselleiro de Educación e Ordenación Universitaria
ANEXO
Provincia de Pontevedra.
Denominación específica: escola de música Adaxe.
Titular: Concello da Cañiza.
Domicilio: Casa da Cultura da Cañiza, estrada Nac. 120, s/n.
Localidade: A Cañiza.
Provincia: Pontevedra.
2262
CORRECCIÓN de erros.-Resolución do 25 de febreiro de 1997, da Dirección Xeral de Montes e Medio Ambiente Natural, pola que se publica a relación de coutos de pesca fluvial das augas continentais galegas e as súas normas básicas de funcionamento para a tempada de pesca de 1997.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 04/04/1997

Advertidos erros na citada resolución, publicada no DOG nº 39, do 17 de marzo de 1997, é necesario face-las seguintes correccións:
-No anexo I, no límite superior do couto de Sigüeiro no río Tambre, onde di, «Porto Chao (Oroso-O Pino)», debe dicir, «Carolliño de Arriba (Oroso-O Pino)».
-No anexo I, no límite superior do tramo 1 en réxime xeral do couto de Sigüeiro no río Tambre, onde di: «Porto Chao», debe dicir: «Carolliño de Arriba».
-No anexo III, no couto de Barbantiño (sen morte) no río Barbantiño, o número de permisos en sabados, domingos e festivos, onde di: «4», debe dicir: «5».
-No anexo IV, no couto de Ponte-Liñares (consorciado) no río Liñares, no límite superior, onde di: «Presa abastecemento da Estrada», debe dicir «Muíños de Penide»; no límite inferior, onde di «Muíños de Penide», debe dicir: «Presa abastecemento da Estrada».
2188
ORDE do 6 de marzo de 1997 pola que se autoriza a inclusión da escola de música municipal de Cee no rexistro de escolas de música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/04/1997

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1º establece que lle corresponden á Consellería de Educación e Ordenación Universitaria as competencias de planificación, regulación e administración de ensino en toda a súa extensión.
Presentada a solicitude de inclusión no rexistro de escolas de música polo Concello de Cee, os servicios competentes da Consellería de Educación e Ordenación Universitaria, comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-A escola cos datos se sinalan no anexo a esta orde queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de marzo de 1997.
Celso Currás Fernández
Conselleiro de Educación e Ordenación Universitaria
ANEXO
Provincia da Coruña.
Denominación específica: escola de música de Cee.
Titular: Concello de Cee.
Domicilio: colexio comarcal Eugenio López, rúa Escola, s/n.
Localidade: Cee.
Provincia: A Coruña.
2263
CORRECCIÓN de erros.-Orde do 19 de xaneiro de 1996 pola que se aproba a reordenación dos polígonos de bateas denominados C, D, E, F e G, do distrito marítimo de Cangas na provincia de Pontevedra.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 04/04/1997

Advertidos erros na devandita orde, publicada no DOG nº 23, do xoves 1 de febreiro de 1996, cómpre face-las seguintes correccións:
-Na páxina 831 no ANEXO, onde di:
«Polígono E
LatitudeLonxitude
Vértice A42º 16' 32'' N08º 41' 38'' W
Vértice B42º 16' 49'' N08º 40' 53'' W
Vértice C42º 16' 45'' N08º 40' 51'' W
Vértice D42º 16' 28'' N08º 41' 36'' W
Consta de 10 puntos de fondeo ou cuadrículas, das cales se ocupan 10 con viveiros procedentes do antigo polígono G».
Debe dicir:
«Polígono E
LatitudeLonxitude
Vértice A42º 16' 34,20'' N08º 41' 40,66'' W
Vértice B42º 16' 50,51'' N08º 40' 55,47'' W
Vértice C42º 16' 46,43'' N08º 40' 52,80'' W
Vértice D42º 16' 30,12'' N08º 41' 37,98'' W
Consta de 19 puntos de fondeo ou cuadrículas, das cales se ocupan 10 con viveiros procedentes do antigo polígono G».
2242
ORDE do 13 de marzo de 1997 pola que se fixa o prezo de venda ó público da publicación denominada Anuario de Actividade Asistencial dos Hospitais do Sergas 94-95.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 04/04/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1º. Queda aprobado o prezo de venda ó publico da publicación editada por esta Consellería e que se relaciona no anexo.
2º. Este prezo entenderase, con IVE incluido.
Santiago de Compostela, 13 de marzo de 1997.
José María Hernández Cochón
Conselleiro de Sanidade e Servicios Sociais
ANEXO I
Anuario de actividade Asistencial dos Hospitais do Sergas 94-95: 3.500 pesetas.
2241
RESOLUCIÓN do 21 de marzo de 1997, da Secretaría Xeral para o Deporte, pola que se emprazan as partes interesadas no recurso contencioso-administrativo 02/0004599/1997, interposto por Dragados y Construcciones, S.A.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/04/1997

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02/0004599/1997, interposto por Dragados y Construcciones, S.A., contra a desestimación por silencio da Consellería da Presidencia e Administración Pública da reclamación do aboamento de xuro legal por pagamento tardío da liquidación da obra construcción do pavillón polideportivo de Lugo, esta secretaría resolveu ordena-la remisión do expediente administrativo ó dito tribunal.
O que se notifica para coñecemento xeral de tódalas persoas interesadas no procedemento e son emprazadas para que poidan comparecer nos autos da Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 21 de marzo de 1997.
P.D. (Orde 21-5-1990)
Eduardo Lamas Sánchez
Secretario xeral para o Deporte
2407
DECRETO 67/1997, do 21 de marzo, polo que se modifica o réxime de prezos das garderías infantís de titularidade autonómica.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 03/04/1997

Dado o tempo transcorrido desde a publicación do Decreto 179/92, do 26 de xuño, polo que se fixan as tarifas de prezos das garderías infantís de titularidade autonómica, fai necesario a modificación parcial do réxime de prezos establecido, introducindo a posibilidade de eximir do aboamento total das tarifas correspondentes, ofertando, deste xeito, formulas de atención á infancia que coadxuven os pais -os cales deben alterna-la atención familiar cos deberes profesionais- a cumpri-las súas funcións familiares.
Na súa virtude, por proposta da Consellería de Familia, Muller e Xuventude, logo de deliberación do Consello da Xunta de Galicia, na súa reunión do día vinteún de marzo de mil novecentos noventa e sete,
DISPOÑO:
Artigo 1º
Naqueles centros nos que, unha vez publicadas as listas definitivas de admitidos, quedasen prazas vacantes, estas poderán ser cubertas por nenos que non fagan uso do servicio de comedor. Neste caso, o usuario deberá aboa-lo 60% da cota que segundo a súa renda lle corresponde.
Artigo 2º
Aqueles usuarios que, por circunstancias sobrevidas, presenten a súa solicitude fóra de prazo, poderán ingresar no centro infantil con posterioridade ó día 15 do mes, se así o precisan. Neste caso, deberán aboa-lo 50% da cota que, de acordo coa súa renda, corresponda ó dito mes.
Artigo 3º
No suposto de que varios fillos da unidade familiar asistan a unha gardería infantil, o primeiro irmán aboará o seu importe segundo tarifa correspondente, o segundo irmán aboará o 50% da dita tarifa e o
terceiro irmán o 25%, estando exentos o resto dos irmáns, se os houbese.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinteún de marzo de mil novecentos noventa e sete.
Manuel Fraga Iribarne
Presidente
Manuela López Besteiro
Conselleira de Familia, Muller e Xuventude
2222
RESOLUCIÓN do 18 de marzo de 1997, da Dirección Xeral de Relacións Laborais, de corrección de erros na do 11 de novembro de 1996, pola que se lles dá publicidade ás festas laborais de carácter local para o ano 1997 correspondentes ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/04/1997

Advertido erro polo Concello de Boimorto das festas locais para o ano 1997, por proposta do Pleno da Corporación en sesión extraordinaria celebrada o 19 de febreiro de 1997, a delegación provincial desta consellería na Coruña dictou resolución rectificando a anteriormente dictada. Na súa virtude cómpre emenda-la antedita resolución desta Dirección Xeral de Relacións Laborais publicada no DOG
número 226, do 19 de novembro de 1996, facendo a pertinente corrección, así:
Na páxina 10.398, no anexo I, calendario laboral, provincia: A Coruña, onde di: «10.-Boimorto: 15 de maio, San Isidro; 1 de setembro, Festas do Rosario», debe dicir: «10.-Boimorto: 15 de maio, San Isidro; 8 de setembro, Festas do Rosario».
Santiago de Compostela, 18 de marzo de 1997.
Juan Pedrosa Vicente
Director xeral de Relacións Laborais
2544
ORDE do 17 de febreiro de 1997 pola que se fai pública a validación de cursos de especialización en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/04/1997

Pola Orde do 26 de novembro de 1993 (DOG do 23-12-1993), artigo 2º, outórgaselle-lo título de profesor especialista en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB que posúan os certificados do ciclo elemental e do ciclo superior de galego das escolas oficiais de idiomas.
Por outra banda, a Orde do 6 de abril de 1983 (DOG do 23-4-1983), que establece o procedemento para a concesión da validación dos cursos de iniciación, perfeccionamento e especialidade realizados para profesores de preescolar e educación básica, establece no seu artigo primeiro que se lles outorgará o título de profesor especialista en galego ós profesores de EXB que teñan, como mínimo, aprobadas tres asignaturas de galego dunha licenciatura de filoloxía.
Tendo os aspirantes que se relacionan no anexo I superados tódolos requisitos que se establecen no primeiro parágrafo, e os que se relacionan no anexo II os establecidos no segundo parágrafo, a Consellería de Educación e Ordenación Universitaria procede a autoriza-la expedición dos diplomas correspondentes.
En virtude do exposto,
DISPOÑO:
Artigo único.-Declarar que os profesores que se relacionan nos anexos I e II desta orde teñen dereito á concesión do diploma de profesores especialistas en lingua galega, debendo esta consellería expedírlle-los correspondentes documentos, para os efectos legais oportunos.
Disposición derradeira
Única.-Facúltase a Dirección Xeral de Política Lingüística da Consellería de Educación e Ordenación Universitaria para dicta-las instruccións necesarias para o desenvolvemento desta orde.
Santiago de Compostela, 17 de febreiro de 1997.
Celso Currás Fernández
Conselleiro de Educación e Ordenación
Universitaria
ANEXO I
Gómez López, María Cristina.
Pérez Gómez, María José.
Rodríguez García, Ana María.
Sobredo Mata, María del Pilar.
Villanueva Segade, María Mercedes.
ANEXO II
Pérez-Roca Fernández, Carlos José.
Suárez Hernández, Ramón.
2110
ORDE do 4 de marzo de 1997 pola que se aproban os novos estatutos da fundación La Grande Obra de Atocha e se inscriben no rexistro de fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/04/1997

Analizado o expediente de modificación dos seus estatutos, promovido pola fundación La Grande Obra de Atocha.
Resultando que esta fundación foi clasificada como beneficencia particular docente o 29 de decembro de 1923, segundo real orde do Ministerio de Instrucción Pública e Bellas Artes, econtrándose inscrita no rexistro de fundacións desta consellería co número 45.
Resultando que a fundación La Grande Obra de Atocha solicitou perante esta Consellería de Educación e Ordenación Universitaria a modificación dos seus estatutos.
Vista a Lei 7/1983, do 22 de xuño, de réxime das fundacións de interese galego, modificada pola Lei 1/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado por Decreto 248/1992, do 18 de xuño, e a carta fundacional da referida fundacións.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitacion do expediente se cumpriron os requisitos esixidos no artigo 10 da Lei 7/1983, e 32.3º e 38 do devandito regulamento.
Considerando que os novos estatutos cumpren as esixencias dos artigos 5, 6, e 7 da Lei 7/1983, e que son conformes coa vontade fundacional.
Esta consellería,
RESOLVE:
Primeiro.-Aproba-los novos estatutos da fundación La Grande Obra de Atocha segundo consta en escritura pública do 14 de febreiro de 1997, perante o notario da Coruña, Miguel Jurjo Otero (protocolo nº 380).
Segundo.-Practica-la inscrición desta modificación estatutaria no rexistro de fundacións deste protectorado, logo da publicación da presente orde no Diario Oficial de Galicia, data a partir da que entrarán en vigor os novos estatutos.
Terceiro.-A presente disposición pon fin á vía administrativa, consonte co establecido no artigo 109.c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 4 de marzo de 1997.
Celso Currás Fernández
Conselleiro de Educación e Ordenación Universitaria
2141
RESOLUCIÓN do 18 de marzo de 1997, da Dirección Xeral da Función Pública, pola que se lle dá publicidade ó acordo da comisión de traballo creada para a aplicación do fondo de acción social do exercicio de 1996 e as listas definitivas das axudas do dito fondo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/04/1997

Concluídos os traballos de reparto e aplicación do fondo de acción social para 1996, e publicados por Resolución do 3 de xuño de 1996 da Dirección Xeral de Relacións Laborais (DOG nº 119, do 18 de xuño) e en uso das competencias atribuídas a esta dirección xeral no punto 6.2 dos criterios xerais que rexen para o fondo de acción social de 1996, procede dárlle-la debida publicidade ás listas definitivas das axudas do fondo e ó acordo final de concesión e distribución do citado fondo, unha vez que transcorreu o prazo de alegacións previsto no punto 2 da Resolución do 3 de febreiro de 1997 (DOG nº 32, do 17 de febreiro).
Polo tanto, dándolle cumprimento ó acordo da Mesa Xeral de Negociación e ó disposto na Resolución do 3 de xuño de 1996, esta dirección xeral,
DISPÓN:
Primeiro.-Que se publique no Diario Oficial de Galicia, como anexo á presente resolución, a distribución final da concesión das axudas do fondo de acción social para o exercicio de 1996.
Segundo.-Contra a presente resolución poderán os interesados interpoñer recurso ordinario perante o conselleiro da Presidencia e Administración Pública no prazo dun mes contado desde a data da publicación da presente resolución de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE nº 285, do 27 de novembro).
Santiago de Compostela, 18 de marzo de 1997.
Joaquín López-Rúa Soler
Director xeral da Función Pública
ANEXO
Tipo axuda
Entradas
Aprobadas
Denegadas
Importe
Xubilación
628
241
387
59.994.469
Diminuídos
367
329
38
70.510.800
Fillos menores
6265
5602
663
161.118.819
Est. traballador
1484
1152
332
18.432.000
Est. fillos
20377
17713
2664
157.943.912
Vivenda
697
478
219
132.000.000
Totais
29818
25515
4303
600.000.000
2349
ORDE do 21 de marzo de 1997 pola que se fixa o prezo de venda ó público da publicación Mortalidade evitable en Galicia 1976-1992. Unha aproximación a través da diferencia da esperanza de vida.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 14/04/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo da venda ó publico da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 21 de marzo de 1997.
José María Hernández Conchón
Conselleiro de Sanidade e Servicios Sociais
ANEXO I
Mortalidade evitable en Galicia 1976-1992. Unha aproximación a través da diferencia da esperanza de vida 1.750 ptas.
2518
RESOLUCIÓN do 2 de abril de 1997 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó cuarto trimestre de 1996.
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/04/1997

De acordo co previsto no artigo 117 da Lei 11/1992, do 7 de outubro, de réxime financeiro e presupostario de Galicia, dáselle publicidade ó estado de execución do orzamento da Comunidade Autónoma e as súas modificacións, e a situación de tesourería e movementos por operacións orzamentarias e extraorzamentarias correspondentes ó cuarto trimestre de 1996, que figuran como anexo a esta resolución.
Santiago de Compostela, 2 de abril de 1997.
José Antonio Orza Fernández
Conselleiro de Economía e Facenda
2630
RESOLUCIÓN do 7 de abril de 1997, da Secretaría Xeral para o Turismo, pola que se acorda remitir ó Tribunal Superior de Xustiza de Galicia o expediente obxecto do recurso contencioso-administrativo 02/0004664/1997 e se emprazan as partes interesadas nel.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/04/1997

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02/0004664/1997, interposto por Catuga, S.L., contra acordo da Secretaría Xeral para o Turismo do 7-1-1997, desestimatorio do recurso ordinario contra resolución do delegado da Consellería da Presidencia na Coruña de 8-7-1996, esta secretaría
xeral resolve ordena-la remisión do expediente administrativo, obxecto do antedito recurso contencioso-administrativo, ó Tribunal Superior de Xustiza de Galicia.
O que se notifica para coñecemento xeral de tódalas persoas interesadas no procedemento, excepto o recorrente, e son emprazadas para que poidan constituírse en autos mediante procurador con asistencia de letrado ou valéndose tan só de avogado con poder para o efecto no prazo de nove días, consonte o disposto no artigo 64 da Lei da xurisdicción contencioso-administrativo, reformada pola Lei 10/1992, do 30 de abril.
Santiago de Compostela, 7 de abril de 1997.
P.D. (Orde 21-5-1990)
Rubén Víctor Lois Calviño
Secretario xeral para o Turismo
2664
CORRECCIÓN de erros.-Orde do 25 de marzo de 1997 pola que se convocan bolsas de estudios para titulados e estudiantes de empresas e actividades turísticas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/04/1997

Advertida a omisión do anexo da devandita orde, publicada no DOG nº 67, do 9 de abril pasado, cómpre a súa publicación a seguir:
2723
RESOLUCIÓN do 7 de abril de 1997, da Secretaría Xeral para o Turismo, pola que se acorda remitir ó Tribunal Superior de Xustiza de Galicia o expediente obxecto do recurso contencioso-administrativo 01/0000428/1997 e se emprazan as partes interesadas nel.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/04/1997

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 01/0000428/1997, interposto por Colegios O. Aparejadores Arquitectos Lugo y otras, contra Orde da Consellería da Presidencia e Administración Pública do 31-12-1996 (DOG nº 5 do 9-1-1997) pola que se anuncian subvencións para a creación de establecementos de turismo rural, esta secretaría xeral resolve ordena-la remisión do expediente administrativo, obxecto do antedito recurso contencioso-administrativo, ó Tribunal Superior de Xustiza de Galicia.
O que se notifica para coñecemento xeral de tódalas persoas interesadas no procedemento e son emprazadas para que poidan comparecer nos autos da Sala do Contencioso-Administrativo do Tribunal Superior de Xustiza de Galicia no prazo de nove días, segundo o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 7 de abril de 1997.
P.D. (Orde 21-5-1990)
Rubén Víctor Lois Calviño
Secretario xeral para o Turismo
2724
RESOLUCIÓN do 4 de abril de 1997 pola que se inscribe a Asociación para o Desenvolvemento de Samos no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 24/04/1997

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación para o Desenvolvemento de Samos, con data 1 de abril de 1997.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación para o Desenvolvemento de Samos quede inscrita no Rexistro de Entidades de Promoción do Camiño de Santiago co número 074.
Santiago de Compostela, 4 de abril de 1997.
P.D. (Orde 24-6-1996)
José Mª Sánchez González
Secretario xeral da Consellería de Cultura
e Comunicación Social
97-3049
CORRECCIÓN de erros.-Orde do 17 de marzo de 1997 pola que se regula a concesión de axudas para a creación no litoral de infraestructuras para actividades de tipo turístico, cultural e de lecer vinculadas ó mar.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 16/04/1997

Advertida a omisión do anexo correspondente á devandita orde (publicada no DOG nº 66, do pasado 8 de abril) cómpre a súa publicación a seguir:
1431
RESOLUCIÓN do 8 de abril de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001094/1996 interposto contra a Orde do 18 de xuño de 1996 (DOG do 21) da dita consellería.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/04/1997

Recibida da sección primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo nº 01/00001094/1996, interposto por Confederación Intersindical Galega contra Orde do 18 de xuño de 1996 (DOG 21-6-1996) da Consellería de Educación e Ordenación Universitaria, sobre establecemento de postos de traballo docentes en centros de educación infantil, primaria e secundaria.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á refe
rida sala, o que se notifica para xeral coñecemento a tódalas persoas interesadas no procedemento, e se emprazan para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 8 de abril de 1997.
Máximo García Serrano
Secretario xeral da Consellería de Educación e Ordenación Universitaria
2905
CORRECCIÓN de erros.-Orde do 3 de febreiro de 1997 pola que se autoriza o cambio de denominación do centro privado de educación especial Unidad Diagnóstico y Tratamiento de Niños Autistas y Psicóticos de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/04/1997

Advertido erro na devandita orde, publicada no DOG nº 43 do martes 4 de marzo de 1997, cómpre face-la seguinte corrección:
Na páxina 1.901, onde di: «Examinado o expediente incoado por Serafín Veiga Ramos, en nome e representación de Duques de Lugo, titulares do centro privado de educación especial...», debe dicir: «Examinado o expediente incoado por Serafín Veiga Ramos, en representación da Asociación de Padres de Niños Autistas y Psicóticos, titular do centro privado de educación especial...».
2600
RESOLUCIÓN do 17 de marzo de 1997 pola que se inscribe a Fundación del Santo Milagro do Cebreiro no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 10/04/1997

Examinada a solicitude de inscrición no Rexistro de Entidades de Promoción do Camiño de Santiago, presentada pola Fundación del Santo Milagro do Cebreiro, de data do 10 de marzo de 1997.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Fundación del Santo Milagro do Cebreiro quede inscrita no Rexistro de Entidades de Promoción do Camiño de Santiago co número 073.
Santiago de Compostela, 17 de marzo de 1997.
Jesús Pérez Varela
Conselleiro de Cultura e Comunicación Social
2071